ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กต ๑/๒๕๔๖เรื่องหลักเกณฑ์ วิธีการ และเงื่อนไขในการขออนุญาต และการอนุญาตเป็นผู้ประกอบธุรกิจการซื้อขายล่วงหน้าประเภทตัวแทนซื้อขายล่วงหน้า[๑] อาศัยอำนาจตามความในมาตรา ๗ (๒) และ (๓) และมาตรา๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้การซื้อขายล่วงหน้า หมายความว่าการซื้อขายสินค้าเกษตรล่วงหน้าในตลาดสินค้าเกษตรล่วงหน้าแห่งประเทศไทยตัวแทนซื้อขายล่วงหน้า หมายความว่าผู้ได้รับอนุญาตจากเลขาธิการให้เป็นตัวแทนของนายหน้าซื้อขายล่วงหน้าในการจัดหาคำสั่งซื้อหรือคำสั่งขายล่วงหน้าจากลูกค้านายหน้าซื้อขายล่วงหน้า หมายความว่าผู้ได้รับใบอนุญาตจากเลขาธิการให้จัดหาและรับคำสั่งซื้อหรือคำสั่งขายล่วงหน้าจากลูกค้าบุคคลผู้มีอำนาจจัดการกิจการหมายความว่า กรรมการบริหาร รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้า หรือสายงานอื่นในทำนองเดียวกัน ทั้งนี้ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเองสถาบันการเงิน หมายความว่า(๑) สถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน(๒) สถาบันการเงินที่มีกฎหมายเฉพาะจัดตั้งขึ้น(๓) สถาบันการเงินอื่นตามที่สำนักงานประกาศกำหนดเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ข้อ ๒บุคคลธรรมดาผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทตัวแทนซื้อขายล่วงหน้า ต้องมีเงินฝากประจำในสถาบันการเงินในรอบ ๖เดือนก่อนวันยื่นคำขออนุญาตไม่น้อยกว่า ๑ แสนบาทสำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการ ก.ส.ล.ให้การรับรองแล้ว และต้องไม่มีลักษณะต้องห้าม ดังต่อไปนี้(๑) เป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๓) เคยเป็นกรรมการ ผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(๔) เคยเป็นกรรมการ ผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(๕) เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการ ก.ส.ล.(๖) เคยถูกถอดถอนตามมาตรา ๖๐ แห่งพระราชบัญญัติ(๗)มีคุณวุฒิทางการศึกษาต่ำกว่าอนุปริญญาหรือเทียบเท่า(๘) เป็นคนไร้ความสามารถหรือเสมือนไร้ความสามารถ(๙)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบ หรือคำสั่งใด ๆ ที่ออกตามกฎหมายว่าด้วยการซื้อขายสินค้าเกษตรล่วงหน้า กฎหมายว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิต กฎหมายว่าด้วยผู้สอบบัญชีหรือกฎหมายที่เกี่ยวกับธุรกิจทางการเงินในทำนองเดียวกัน ทั้งนี้รวมถึงการถูกเพิกถอนการขึ้นทะเบียน หรือถูกเพิกถอนใบอนุญาตใด ๆตามกฎหมายต่างประเทศในลักษณะทำนองเดียวกันด้วย เว้นแต่จะได้รับยกเว้นจากสำนักงาน(๑๐) เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(๑๑)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยผู้สอบบัญชีหรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ หรือความผิดอื่นในลักษณะทำนองเดียวกันหรือการบริหารงานที่มีลักษณะเป็นการหลอกลวง ฉ้อฉล หรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(๑๒)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินรวมถึงกฎหมายต่างประเทศในลักษณะทำนองเดียวกันด้วย(๑๓)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง เป็นระยะเวลาไม่เกิน ๒ ปี โดยนับถึงวันที่ยื่นคำขออนุญาตเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยเป็นระยะเวลาไม่เกิน ๒ ปี โดยนับถึงวันที่ยื่นคำขออนุญาตข้อ ๓ให้ผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทตัวแทนซื้อขายล่วงหน้ายื่นคำขออนุญาตประกอบธุรกิจดังกล่าวตามแบบคำขออนุญาตที่สำนักงานกำหนดพร้อมจัดส่งสำเนาข้อตกลงระหว่างนายหน้าซื้อขายล่วงหน้ากับตัวแทนซื้อขายล่วงหน้าเอกสารและหลักฐานประกอบคำขออนุญาต โดยจัดทำเป็นสำเนาอีก ๒ ชุดยื่นต่อเลขาธิการ ณสำนักงานข้อ ๔การพิจารณาออกใบอนุญาตการอนุญาตและการต่ออายุใบอนุญาต ให้ดำเนินการ ดังต่อไปนี้(๑)ในการพิจารณาคำขออนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า ให้เลขาธิการแจ้งผลการพิจารณาให้ผู้ขออนุญาตทราบภายใน๙๐ วัน นับตั้งแต่วันถัดจากวันที่ได้รับคำขออนุญาตพร้อมทั้งเอกสารและหลักฐานที่ถูกต้องและครบถ้วนเมื่อได้รับแจ้งผลการอนุญาตจากเลขาธิการแล้วให้ผู้ขออนุญาตชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าต่อสำนักงานภายใน ๕วันทำการนับตั้งแต่วันถัดจากวันที่ได้รับการแจ้งผลการอนุญาตหากผู้ขออนุญาตไม่ชำระค่าธรรมเนียมใบอนุญาตประกอบธุรกิจให้ครบถ้วนภายในระยะเวลาที่กำหนดให้ถือว่าผู้ขออนุญาตไม่ประสงค์จะประกอบธุรกิจดังกล่าวแล้วให้เลขาธิการออกใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าให้แก่ผู้ขออนุญาตภายใน ๕วันทำการนับตั้งแต่วันถัดจากวันที่ผู้ขออนุญาตได้ชำระค่าธรรมเนียมตามวรรคสองอายุใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า จะสิ้นสุดลง ณ สิ้นเดือนธันวาคมของทุกปี(๒) ในการต่ออายุใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าให้ตัวแทนซื้อขายล่วงหน้าที่ประสงค์จะต่ออายุใบอนุญาตยื่นคำขอต่ออายุใบอนุญาตต่อสำนักงานตามแบบคำขอที่กำหนดแนบท้ายประกาศนี้พร้อมทั้งชำระค่าธรรมเนียมการขอต่ออายุใบอนุญาตตามอัตราที่กำหนดให้ครบถ้วน ในระหว่างเดือนตุลาคมถึงเดือนพฤศจิกายนของทุกปีหรือตามที่สำนักงานกำหนดหากตัวแทนซื้อขายล่วงหน้ามิได้ยื่นคำขอต่ออายุใบอนุญาตและชำระค่าธรรมเนียมการขอต่ออายุใบอนุญาตให้ครบถ้วนตามอัตราและภายในระยะเวลาที่กำหนดให้ถือว่าตัวแทนซื้อขายล่วงหน้าไม่ประสงค์จะประกอบธุรกิจการซื้อขายล่วงหน้าประเภทตัวแทนซื้อขายล่วงหน้าตัวแทนซื้อขายล่วงหน้าที่จะได้รับการพิจารณาต่ออายุใบอนุญาตต้องเป็นไปตามหลักเกณฑ์ดังต่อไปนี้(ก) ไม่มีลักษณะต้องห้ามตามข้อ ๒(ข)ผ่านการอบรมความรู้เกี่ยวกับการซื้อขายสินค้าเกษตรล่วงหน้าตามที่สำนักงานกำหนดมาแล้วเป็นระยะเวลาไม่เกิน๒ ปีในวันที่ยื่นคำขอต่ออายุใบอนุญาต และ(ค)ไม่อยู่ระหว่างถูกสั่งพักการประกอบธุรกิจการซื้อขายล่วงหน้าประเภทตัวแทนซื้อขายล่วงหน้า หรือระหว่างระยะเวลาที่สำนักงานสั่งไม่รับพิจารณาคำขอต่ออายุใบอนุญาตทั้งนี้ในกรณีที่ถูกสั่งพักการประกอบธุรกิจการซื้อขายล่วงหน้าประเภทตัวแทนซื้อขายล่วงหน้าและสำนักงานได้กำหนดเงื่อนไขในการต่ออายุใบอนุญาตไว้ตัวแทนซื้อขายล่วงหน้าจะต้องปฏิบัติให้เป็นไปตามเงื่อนไขที่สำนักงานกำหนดดังกล่าวด้วยในการพิจารณาคำขอต่ออายุใบอนุญาตสำนักงานอาจแจ้งให้ตัวแทนซื้อขายล่วงหน้าที่ยื่นคำขอต่ออายุใบอนุญาตมาชี้แจงหรือส่งเอกสารและหลักฐานอื่นเพิ่มเติมได้ตามที่สำนักงานเห็นสมควรภายในระยะเวลาที่สำนักงานกำหนดทั้งนี้ ให้ตัวแทนซื้อขายล่วงหน้าตรวจสอบผลการพิจารณาอนุมัติการต่ออายุใบอนุญาตหลังจาก๓๐ วันนับตั้งแต่วันถัดจากวันที่ยื่นคำขอต่ออายุใบอนุญาตหรือวันที่ส่งเอกสารและหลักฐานครบถ้วนถูกต้อง แล้วแต่กรณีทางสื่อหรือวิธีการที่สำนักงานกำหนด และห้ามมิให้ประกอบธุรกิจการซื้อขายล่วงหน้าประเภทตัวแทนซื้อขายล่วงหน้าจนกว่าจะได้รับการต่ออายุใบอนุญาต(๓) ใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าให้ใช้ได้เฉพาะตัว จะโอนกันไม่ได้(๔)ในกรณีที่ใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าสูญหาย ถูกทำลาย หรือชำรุดในสาระสำคัญ ให้ผู้ได้รับใบอนุญาตประกอบธุรกิจดังกล่าวยื่นคำขอรับใบแทนใบอนุญาตต่อเลขาธิการภายใน ๑๕ วันทำการนับตั้งแต่วันถัดจากวันที่ได้ทราบถึงการสูญหายถูกทำลายหรือชำรุดดังกล่าว ทั้งนี้ตามหลักเกณฑ์ วิธีการ และแบบคำขอที่สำนักงานกำหนด(๕) ให้ผู้ได้รับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าประกอบธุรกิจตามหลักเกณฑ์ วิธีการ และเงื่อนไขรวมทั้งต้องดำรงฐานะทางการเงินตามที่คณะกรรมการ ก.ส.ล.กำหนดข้อ ๕ค่าธรรมเนียมการออกใบอนุญาตและการต่ออายุใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า ให้คิดในอัตรา ดังต่อไปนี้(๑)ค่าธรรมเนียมสำหรับการขออนุญาตให้ประกอบธุรกิจการซื้อขายล่วงหน้าประเภทตัวแทนซื้อขายล่วงหน้า(ก) แบบคำขออนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า ฉบับละ ๒๕๐ บาท (สองร้อยห้าสิบบาทถ้วน)(ข) ค่าธรรมเนียมการยื่นคำขออนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า คำขอละ ๕,๐๐๐ บาท(ห้าพันบาทถ้วน)(๒)ค่าธรรมเนียมสำหรับการอนุญาตและการต่ออายุใบอนุญาตประกอบธุรกิจ การซื้อขายล่วงหน้าประเภทตัวแทนซื้อขายล่วงหน้า(ก) ใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าปีละ ๓,๐๐๐ บาท (สามพันบาทถ้วน)ยกเว้นในปีแรกของการออกใบอนุญาตค่าธรรมเนียมใบอนุญาตจะคิดตามสัดส่วนระยะเวลาตั้งแต่วันที่ได้รับอนุญาตจนถึงสิ้นเดือนธันวาคมของปีแรกนั้นตามที่สำนักงานกำหนด(ข) ใบแทนใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า ฉบับละ ๓๐๐ บาท (สามร้อยบาทถ้วน)ประกาศณ วันที่ ๖ มิถุนายน พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้า[เอกสารแนบท้าย]๑.แบบคำขอต่ออายุใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า(ดูข้อมูลจากภาพกฎหมาย)ปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๖๖/๒ มิถุนายน ๒๕๕๒